[{"text_idx": "#000006", "text": "191 expozanti de 33 landi partoprenis ye la linguo-ferio. 14.800 interesemi informis su pri cirkume 60 lingui. Mikra kurseti eventis en Japona, Araba, Finnlanda e Franca.\nNova moyeni pri komunikado esis prizentita, exemple reala komunikado per *video kun la Filipinia.-\nYen, kurte, ulo ek la oficala komunikado\nSioro Schlemminger diskursis koram sua askoltanti per \"Beamer\" e respondizis la questioni di kuriozi.\nNia estaleyo esis ornita per du granda afishi, per la konocata \"Bona jorno, hier ist Ido\"\ne per la kompleta serio di difuzili kreita da nia fervoroza samideano Adrian Pastrana.\nAnkorfoye, kara Adrian, gratitudo a vu."}, {"text_idx": "#000007", "text": "Ni povis prizentar Ido-revui anciena ed aktuala, por exemplo anke \"Adavane\" e \"Kuriero Internaciona\" bel-aspektanta. La tota dokumentaro esis internaciona.\nRegretinde ni ne povis skribar ula statistiko pri la nombro e lingui di nia vizitanti o gasti. Ni nur povas protokolar ulo ek nia rimemoro."}, {"text_idx": "#000010", "text": "Ma nia parteneri konversinta venis anke de la fora mondo : De la multa landi Hispanlingua en Latinamerika, exemple Kostarika e Brazilia. Ultre to, anke Usani e Kanadiani.\nTre interesiva esis la diskuto kun Marokino: Ido, ka vere mondolinguo?\nPluse un muliero de Iran raportis a ni pri la yunaro Irana, qua esas tre \"apertita vers la mondo\"."}, {"text_idx": "#000012", "text": "Omni recevis ne nur propagili, produktita dal Idoamiki Berlin. La propagili esis havebla en la lingui\nHispana, Franca, Angla, Germana, Rusa e Polona. La interesemi anke invitesis a nia kunveneyo por pluse babilar, por lernar Ido o mem kunluktar favore la \"maxim bela afero di la mondo\"."}, {"text_idx": "#000013", "text": "Surprizante ed unesmafoye instruktisti di skoli serchis kontakto a ni.\nPluse esis joyiva, ke skolani, gimnaziani e studianti questionis kurioze ni. Interesanta personi povis enskribar su en anuncili."}, {"text_idx": "#000014", "text": "Pos omno -- ni nun expektas eko.\nTamen e malgre omno, la mondo -- o plu modesta -- la publikeso devas saveskar pri l'existo dil Ido.\nYen quaza rezumo pri tri jorni penoza de senfina diskuti ."}]